རིག་གཞུང་ཉམས་ཞིབ་དང་དཔར་སྐྲུན་སྡེ་ཚན་གྱིས་བོད་རིག་པ་དང་འབྲེལ་བའི་དཔེ་དེབ་མང་དག་ཅིག་དཔར་སྐྲུན་ཞུས་ཏེ་ས་ཕྱོགས་གང་སར་འགྲེམས་སྤེལ་དང།དེ་བཞིན་ཉམས་ཞིབ་དང་རྩོམ་སྒྱུར་སྡེ་ཚན་དང་ལྷན་དུ་མཉམ་སྦྲེལ་ཐོག་དཔེ་དེབ་མང་པོ་ཞིག་དཔར་སྐྲུན་ཞུ་བཞིན་ཡོད།ཕྱི་ལོ་༡༩༧༢ནས་བཟུང་ད་བར་ཁྱོན་དཔེ་དེབ་མི་འདྲ་བ་གྲངས་༢༢༧ཙམ་དཔར་སྐྲུན་ཞུས་ཡོད་ཅིང་།དེ་ཡང་ཆ་སྙོམ་ལོ་རེར་དུས་དེབ་ཁག་ཐེ་བའི་དཔེ་དེབ་དྲུག་ཙམ་འདོན་སྤེལ་བྱེད་མུས་ཡིན།དཔེ་དེབ་དེ་དག་ཚོང་སྒྱུར་བྱས་པའི་རིན་འབབ་ཀྱིས་འཆར་འཕར་ལས་དོན་ཁག་ལ་འགྲོ་གྲོན་གཏོང་བཞིན་ཡོད་པ་དང་།འདི་ག་སྡེ་ཚན་ནས་དཔར་སྐྲུན་བྱས་པའི་དཔེ་དེབ་ཁག་གིས་འཛམ་གླིང་ནང་བོད་ཀྱི་རིག་གཞུང་དང་ནང་པའི་ལྟ་གྲུབ་ལ་གོ་རྟོགས་ཟབ་མོ་ལོན་པར་ལེགས་སྐྱེས་གང་ལ་གང་འཚམ་ཕུལ་ཡོད།